钦定古今图书集成/明伦汇编/皇极典/第174卷 > 册府元龟 > 《为文武百官请复尊号表》〈贞元五年〉崔元翰
## 钦定古今图书集成/明伦汇编/皇极典/第174卷 > 册府元龟 > 《为文武百官请复尊号表》〈贞元五年〉崔元翰

臣等言：“臣窃观前代之盛，列辟之英，咸保鸿名，而崇
明号。或配其德，或昭其功，盖所以扬耿光，彰淳懿，而
示远也？其有暗然不耀，后嗣何观？蔽而不扬，群臣之
罪。伏惟皇帝陛下由正统而临祚，承圣绪而受图。禀
高明之姿于天，侔博厚之德于地，端教化之本，制行
礼之中。声震八区，威加六合。运造化之柄，靡有不通”；
成阴骘之功，众莫能测。是用光膺“圣神文武”之号。其
后虽逢厄运，寻睹昌期，诚我武之扫清，犹自咎而抑
损，同罪己之义，明爱人之仁。群臣等上顺圣心，以成
恭德，而退怀大惧，谓掩全功。五年于兹，若坠冰谷。方
今百职皆理，庶绩其凝，人用咸和，俗惟丕变。陈师鞠
旅，无犯塞之虞；画界封疆，无专地之“患。四海宁谧，万
类蕃滋，薄刑溢不冤之声，逋赋蒙勿收之惠。西成有
穰岁之报，《南极》见寿星之祥。灵贶屡加，天恩允答，岂
宜固为菲薄，以掩盛明？尊号之崇，愿复如旧。况臣等
亲奉平明之理，久蒙覆露之恩，耻德美之不彰，忧罪
戾之将及。伏惟陛下复循旧典，俯徇群心，诚天地神
祇内外臣庶之所望”也。臣等无任屏营悃款之至，谨
诣朝堂奉表陈请以闻。臣诚勤诚恳，顿首顿首，谨言。